Han var søn af [[professor]] [[Johan Nicolai Madvig]]. Han blev student fra [[Borgerdydskolen]] på [[Christianshavn]] [[1850]], [[juridisk kandidat]] [[1857]], underkastede sig 1861 den retsvidenskabelige prøve i [[Flensborg]], [[manuducere]]de til [[juridisk embedseksamen]] og blev [[1857]] [[volontør]], [[1859]] [[assistent]], [[1861]] [[kancellist]] og [[1863]] [[fuldmægtig]] i [[Ministeriet for Hertugdømmet Slesvig|det slesvigske ministerium]]. Efter en udenlandsrejse afgik han [[1864]] ved ministeriets opløsning. Herefter var han sysselsat med de slesvigske arkivsager og arbejdede ved Inkorporationskommissionen samt for [[Justitsministeriet|Justits-]] og [[Indenrigsministeriet]] i sagerne fra de inkorporerede slesvigske distrikter. [[1867]]-[[1868|68]] var han tillige sekretær ved Teaterkommissionen, hvis betænkning han udarbejdede, og [[1865]]-[[1872|72]] revisionsassistent ved [[Landstinget]], 1871-72 udgiver af ''[[Lov- og Ministerialtidende]]''. Sidstnævnte år udnævntes han til assessor i [[Københavns Kriminal- og Politiret]], [[1879]] til assessor i [[Landsover- samt Hof- og Stadsretten]]. Fra [[1885]] var han tillige næstformand i [[Sø- og Handelsretten]], og [[1891]]-[[1905]] var han formand i denne ret.
Historie Erhvervsliv